Diari Oficial de la Generalitat Valenciana


Sumari del DOGV 1167, del 23-10-1989 (1989/815436)

ORDRE de 3 d'octubre de 1989, de la Conselleria de Treball i Seguretat Social, per la qual es convoquen subvencions per a projectes d'investigació en Serveis Socials.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/10/03/(1)/dof/vci/html**

### Dades del document

Número de DOGV
:   1167

Data del DOGV
:   23-10-1989

Secció del DOGV
:   DISPOSICIONS GENERALS

Número del document
:   1989/815436


Data del document
:   03-10-1989

Organisme emissor
:   Conselleria de Treball i Seguretat Social

Tipus de document
:   Ordre

Ordre de 3 d'octubre de 1989, de la Conselleria de Treball i Seguretat Social, per la qual es convoquen subvencions per a projectes d'investigació en Serveis Socials.  
La Direcció General de Serveis Socials té, entre altres responsabilitats, la de fomentar la investigació bàsica que permeta promoure els recursos socials necessaris, orientar els processos de creixement i complir els objectius establerts en el pla quatriennal.  
Per raó de les facultats que em confereix la vigent Llei 5/83 de 30 de desembre (DOGV de 30 de desembre de 1983) Llei de Govern Valencià i Decret 36/88 de 21 de març (DOGV de 13 d'abril de 1988) del Consell de la Generalitat valenciana pel qual s'aprova el Reglament Orgànic i Funcional d'aquesta Conselleria,  
ORDENE:  
Article Primer. Objecte de la subvenció.  
Les subvencions tenen com a objecte, d'una banda, fomentar amb caràcter d?estímul aquelles investigacions, incloses tesis doctorals, la finalitat de les quals siga la politica social, els problemes socials, el benestar social i els serveis socials amb prioritat per a aquells que estiguen encaminats a aplicar els coneixements científics i tècnics en les àrees previstes al PEV-II, i d'altre costat, animar la investigació per al perfeccionament de la qualitat dels recursos socials orientada cap aquells aspectes declarats prioritaris en la planificació general.  
Article Segon. Quantia total de les subvencions.  
Per a l?estímul de les investigacions es destina una quantitat total de 97.856.071 de pessetes i, per a les ajudes a la investigació per tal de perfeccionar la qualitat, un total de 19.747.752 de pessetes, a càrrec de la línia pressupostària 681.244.89.  
Article Tercer. Sol·licitants.  
A aquesta convocatòria hi podran concórrer les persones i grups que realitzen llurs investigacions a Centres, Institucions, Facultats, Escoles o altres unitats de la Comunitat Valenciana, amb acreditada capacitat investigadora en les matèries objecte d'aquesta resolució.  
Article Quart. Projectes d'investigació convocats.  
Les investigacions convocades amb caràcter prioritari són:  
1) Les garanties de rendes mínimes a la Comunitat Valenciana: aspectes econòmics, socials i repercussions de llur implantació.  
2) Estudi de les necessitats de la població gitana a la Comunitat Valenciana.  
3) Disseny dels equipaments per a centres de serveis socials especialitzats.  
4) Organització i racionalització dels procediments emprats en la intervenció social.  
5) Experiències d'integració de persones amb discapacitat en les activitats de lleure.  
6) Problemàtica de la dona i situació de risc de la Comunitat Valenciana.  
7) Problemàtica de la Tercera Edat amb tractament institucional a la Comunitat Valenciana.  
8) La Tutela, Guàrdia i Acolliment de Menors a la Comunitat Valenciana. Aspectes Jurídics.  
Article Cinqué. Documentació.  
Per tal de participar en la convocatòria s'haurà de presentar per duplicat la documentació següent:  
- Instància, amb dades personals i número de compte bancari del sol·licitant per ingressar-hi, si s'escau, la subvenció, amb l?especificació si es tracta «d?Ajudes d'estímul a la investigació» o «Ajuda a la investigació per tal de perfeccionar la qualitat dels recursos socials».  
- Currículum dels sol·licitants amb les certificacions pertinents que acrediten llur capacitat.  
- Projecte d'investigació on ha de constar la fonamentació, justificació del projecte amb hipòtesi i objectius del treball amb explicació de la metodologia a utilitzar, distribució de les fases de la investigació quantificant el temps de realització de cadascuna, pressupost i quantia de la subvenció sol·licitada.  
- En el cas de tesis doctorals, certificació del catedràtic que es responsabilitza de la direcció.  
Article Sisé. Lloc de presentació.  
Registre de la Direcció General de Serveis Socials. Passeig de l'Albereda, 16 46556 València.  
Article Seté. Termini de presentació.  
Trenta dies hàbils a partir de l'endemà de la publicació d'aquesta Ordre al DOGV.  
Article Vuité. Resolució.  
La Direcció General de Serveis Socials resoldrà sobre les sol·licituds rebudes segons les dades existents a l'expedient en un termini de trenta dies.  
Article Nové. Pagament i justificació de les subvencions.  
- El primer pagament, per un import del 50% de la subvenció s'ingressarà, després de dictada la resolució i en el transcurs del trimestre següent, al compte indicat pels sol·licitants.  
- El segon pagament del 40% s'ingressarà en el mateix compte amb la certificació prèvia del treball conclós segons el projecte inicial aprovat, del Director General de Serveis Socials.  
- El tercer pagament del 10% restant s'ingressarà en el mateix compte, una vegada presentada la corresponent reelaboració del text de la investigació per a la seua publicació.  
- En el cas que la Direcció General de Serveis Socials no cregués avinent l?edició del text de la investigació reelaborat, el tercer pagament del 10% s'ingressarà en el mateix compte en un termini no superior a trenta dies posteriors a l?ingrés del segon pagament.  
Article Deu. La Direcció General de Serveis Socials es reserva les facultats següents:  
1. Publicació del treball realitzat o part d'aquest, amb la reelaboració prèvia del text per part dels investigadors a fi d'adaptar-lo a les característiques usuals de les edicions de la Direcció General de Serveis Socials.  
2. Per mitjà del seu Servei de Planificació, la Direcció General de Serveis Socials, podrà demanar informació sobre la marxa i realització del treball, i també emprar els resultats obtinguts en la forma que crega avinent per a les seues necessitats.  
3. En tot treball posterior d'investigació que els interessats puguen publicar utilitzant dades relacionades amb l?estudi objecte d'aquestes ajudes, caldrà fer constància del patrocini de la Direcció General de Serveis Socials de la Conselleria de Treball i Seguretat Social de la Generalitat Valenciana.  
DISPOSICIO FINAL:  
Aquesta Ordre vigirà l?endemà de la publicació al Diari Oficial de la Generalitat Valenciana.  
València, 3 d'octubre de 1989.  
El Conseller de Treball i Seguretat Social,   
MIQUEL DOMENECH PASTOR


Còpia Permalink ELI